MODIFICACIÓ DEL PLA D'INCREMENT DEL VALENCIÀ, L'ANGLÈS I ALTRES LLENGÜES EN LA DOCÈNCIA (PIVALD). 2017-2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4254)
  + [Valencià](/va/acuerdo/4254)






Selector de idioma

Leer

* [Español](/es/acuerdo/4254)
* [Valencià](/va/acuerdo/4254)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DEL PLA D'INCREMENT DEL VALENCIÀ, L'ANGLÈS I ALTRES LLENGÜES EN LA DOCÈNCIA (PIVALD). 2017-2020[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





MODIFICACIÓ DEL PLA D'INCREMENT DEL VALENCIÀ, L'ANGLÈS I ALTRES LLENGÜES EN LA DOCÈNCIA (PIVALD). 2017-2020

Data d'aprovació
:   29/06/2017

Data de publicació
:   30/06/2017

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=4254.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4254)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4254)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DEL PLA D'INCREMENT DEL VALENCIÀ, L'ANGLÈS I ALTRES LLENGÜES EN LA DOCÈNCIA (PIVALD). 2017-2020&url=https://www.boua.ua.es/va/acuerdo/4254)

**Títol:** MODIFICACIÓ DEL PLA D'INCREMENT DEL VALENCIÀ, L'ANGLÈS I ALTRES LLENGÜES EN LA DOCÈNCIA (PIVALD). 2017-2020

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juny de 2017

MODIFICACIÓ DEL PLA D’INCREMENT DEL VALENCIÀ, L’ANGLÈS I ALTRES LLENGÜES EN LA DOCÈNCIA (PIVALD). 2017-2020

El coneixement d’idiomes contribueix de manera essencial a la formació integral de la comunitat universitària, ja que afavoreix tant la lliure circulació i comunicació com l’ampliació de les oportunitats laborals. Per a facilitar-ne l’aprenentatge, la Universitat d’Alacant va aprovar el Pla d’Increment del Valencià i Altres Llengües en la Docència (2013-2016), que continua ara amb aquest nou PIVALD (2017-2020).

Article 1. Objectius   
Aquest Pla té per objecte:  
a) Afavorir l’ocupabilitat de l’alumnat de la Universitat d’Alacant a través dels coneixements lingüístics i l’acreditació del valencià, l’anglès i altres llengües.  
b) Donar resposta a la demanda de formació en valencià, anglès i altres llengües.  
c) Augmentar la qualitat lingüística de la docència en valencià, en anglès i en altres llengües.  
d) Disposar de PDI amb competències i habilitats lingüístiques per a impartir docència en valencià, anglès i altres llengües en tots els estudis de grau.

Article 2. Creació de grups en valencià, anglès i altres llengües   
Amb la finalitat de proporcionar a l’alumnat de la UA una formació suficient en llenguatge d’especialitat, donar resposta a les necessitats laborals futures i garantir els drets a la docència en llengües, a partir del curs 2017-18, s’introduiran les mesures següents:   
a) L'oferta de grups en valencià o anglès en els estudis de grau s'incrementarà progressivament fins a disposar d'un mínim de 4 assignatures impartides completament en valencià i 4 assignatures impartides completament en anglès, de 6 ECTS cadascuna (24 ECTS, que equivalguen a 240 h de docència presencial).  
b) Es considera finançable la docència en valencià i llengua estrangera a grups amb un mínim de 10 alumnes, amb el compromís d’arribar a 25 segons especifica el POI, per als grups teòrics sempre que les assignatures tinguen un nombre d’alumnes superior a 70, en les dues llengües d’impartició.   
c) Segons la disponibilitat pressupostària de la Universitat i dels centres,  
i) es disposarà d’un complement per als departaments per impartir:  
- 4 assignatures impartides completament en valencià i/o 4 assignatures impartides completament en anglès, de 6 ECTS cadascuna (24 ECTS, que equivalguen a 240 h de docència presencial), amb el compromís de mantenir les assignatures durant quatre anys.  
- assignatures en llengües diferents del valencià, el castellà i l’anglès.   
ii) es disposarà d’un complement per als centres que disposen de graus impartits completament en anglès.  
iii) es disposarà d’un complement individual per al professorat que impartisca assignatures-grup que formen part d’itineraris de docència per a la capacitació en valencià (vicerectorat amb competència en llengües) i d’anglès als grups ARA (vicerectorat amb competència en estudis).   
iv) es disposarà d’un complement individual per al professorat que impartisca docència en valencià i altres llengües, amb l’excepció del professorat dels departaments de llengües, dels itineraris de capacitació de valencià i dels grups ARA.

Article 3. Itinerari de docència per a la capacitació   
A partir del curs 2017-18, es posaran en marxa els itineraris de docència en valencià i en anglès, que consisteixen en el reconeixement de la competència professional, necessària per a l’obtenció de la capacitació docent, amb els requisits següents:   
a) Tenir el certificat oficial que acredite la competència lingüística oportuna.   
b) Haver obtingut el títol de grau, llicenciatura, diplomatura, enginyeria o màster oficial a la UA.  
c) Haver cursat, segons l’itinerari seguit, almenys 10 assignatures de 6 ECTS cadascuna (60 ECTS, que equivalguen a 600 h de docència presencial) en grups que hagen sigut impartits completament en valencià o anglès a la Universitat d’Alacant o que estiguen reconeguts en la titulació de la UA.  
L’itinerari de docència per a la capacitació no comprèn els estudis de Mestre, les filologies i els estudis de Traducció i Interpretació, que ja disposen d’itineraris propis.

Article 4. L’oferta de matrícula   
La llengua vehicular de la docència és una informació pública i vinculant que tothom ha de conèixer amb suficient antelació. Per tal de garantir la seguretat lingüística en les activitats docents, tant del professorat com de l’alumnat, caldrà informar, prèviament a la matrícula, de la llengua en què aquestes activitats docents seran impartides.   
Les aplicacions informàtiques que contenen i gestionen les dades acadèmiques i docents han de recollir la llengua en què s’imparteix cada grup i han d’estar actualitzades.

Article 5. La llengua de docència   
La llengua de docència que té assignada cada assignatura-grup en el moment de la matrícula és la que el professorat ha de fer servir a l’aula en aplicació del principi de seguretat lingüística. La llengua de docència hi apareixerà de manera destacada.  
La teoria i les pràctiques de les assignatures impartides en valencià i en anglès que pertanguen a itineraris de docència, com també de les assignatures que servisquen per a aconseguir l’acreditació interna d’un nivell lingüístic, s'han d’impartir i avaluar en la llengua corresponent. L'avaluació haurà d'incloure necessàriament competències orals i escrites, i preferiblement, de manera detallada, les quatre destreses lingüístiques: expressió i comprensió oral i expressió i compressió escrita. Les assignatures que no complisquen aquestes característiques no estaran marcades com a impartides en valencià, anglès o altres llengües.

Article 6. Qualitat de la docència en llengües   
Els departaments han d’assignar docència en llengües exclusivament a professorat amb l’acreditació oportuna en el moment d’assignació de la docència.   
El vicerectorat amb competències en qualitat ha de verificar que la docència s’imparteix i s’avalua en les llengües establides en l’oferta de docència a través de les enquestes de qualitat i d'avaluacions periòdiques de les assignatures a càrrec del grup de treball de qualitat de la docència de la Comissió de Política Lingüística.   
Les guies docents de les assignatures impartides en llengües han d’estar redactades obligatòriament en les llengües corresponents. S’habilitarà una fórmula tècnica per a incorporar-hi altres llengües diferents del valencià, el castellà i l’anglès.  
Les guies docents han d’incorporar que la impartició, les pràctiques i l’avaluació es farà en aquestes llengües.

Article 7. Acreditació del PDI   
El Servei de Selecció i Formació és la unitat en què el professorat ha d’acreditar els coneixements de valencià i altres llengües presentant els certificats que recull la normativa de la Universitat d’Alacant.   
Es considera habilitat per a impartir docència en valencià el professorat que disposa d’acreditació del nivell C1 de valencià, i en cas d’altres llengües, el nivell B2. També el professorat que va obtenir el reconeixement que recollia la disposició transitòria primera del PIVALD anterior (BOUA 30/09/2013).

Article 8. Formació del PDI   
L’Institut de Ciències de l’Educació, amb la finalitat de formar lingüísticament el PDI que imparteix docència en valencià i anglès, o vol impartir-ne, coordinarà un pla de formació d’aquestes llengües que inclourà cursos de reforç per a millorar el nivell d'idioma, l’acreditació de competències i els continguts metodològics.

Article 9. Formació de l’alumnat  
Amb la finalitat de formar lingüísticament l’alumnat, es convocaran ajudes per a finançar les despeses dels cursos i les proves oficials d’idiomes.

Anàlisi
-------

:   **Modifica a:**

    * [Detalle
      PLA D'INCREMENT DEL VALENCIÀ I ALTRES LLENGÜES EN LA DOCÈNCIA 2013-2016 (PIVALD)](/va/acuerdo/2564) 
      30/09/2013





[Carretera Sant Vicent del Raspeig s/n  
03744 Sant Vicent del Raspeig - Alacant  
 Tel. 62 124 0365 - Fax 09 924 9456](https://www.google.es/maps/@66.729301,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12629&trk=tyah&trkInfo=tarId%5S1489160511585%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)